open-index/open-wikipedia-markdown huggingface dataset:
Научна парадигма

**Научна парадигма**, од  *παράδειγμα взор, модел, примѣр* — безварунково приятый научным сполоченством модел научной чинности. До филозофии наукы тот термин придав Т. Кун в роках 1958–1959, подля него, перемѣна парадигм ставать ся в часѣ научной револуции.

В практицѣ парадигмы в розличных науках ся перемѣнюють по мѣрѣ их доспѣлости, ширшого хоснованя математичного апарата, новых техник експеримента и вывину научных традиций конкретной дисциплины. Научна парадигма ся затверджать в роботах научных лидерох, переходить до учебникох и учебных програм.

## Жерела и одказы
* **Кун Т.**: Струк­ту­ра на­уч­ных ре­во­лю­ций. Москва, 1975. С. 11. 
* **Порус В. Н.**: ПАРАДИГМА // Большая российская энциклопедия. Том 25. Москва, 2014, стр. 287–288 Редакция:2017. Одчитане: 17.08.2020

## Референции
Парадигма (лингвистика)

**Парадигма** в лингвистицѣ — група языковых единиць, споеных сполочным знаком, але при том противопоставленых една другой. Напримѣр, парадигму творить система согласных, каждый з котрых е в протикладѣ иншым, але при том мать властности консонанта, согласного звука. 

Подля лингвистичной ровины, ку котрой однесена парадигма, розличують парадигмы морфологичны, синтаксичны, лексичны, словотворны ай иншы. Подля повноты говорять о парадигмах повных, неповных, дефектных або надбыточных.

## История
Понятя парадигмы было заведене в античых граматиках (латинска, грецка) на означѣня взора словозмѣны, указуючого варианты форм едного слова. Дале тоты взоры (парадигмы) класификовали по типах склоньованя имен и часованя дѣеслов и про каждый тип давали таблицю — парадигму. котру требало выгледати, обы достати представу о формах иншых (аналогичных) членох того истого типа.

## Жерела и одказы
* **Жеребило Т.В.**: Словарь лингвистических терминов. Изд. 5-е, испр. и доп. — Назрань: ООО «Пилигрим», 2010. – 486 с.   Сс. 251–253.
* **Языкознание**. Большой энциклопедический словарь / Гл. ред. В. Н. Ярцева. — 2-е изд. —  М.: Большая Российская энциклопедия, 1998. — 685 c.   С. 366.

## Референции
Томас Кун

**Томас Кун** (; *18. юл 1922, Цинциннати, Огайо&nbsp;— †17. юн 1996, Кембридж, Массачузетс)&nbsp;— америцкый историк и филозоф, котрого Стенфордска филозофска енциклопедия называть едным з найвплывнѣйшых филозофох наукы XX. стороча..

## Карьера
Докторат з физикы (1949, Гарвард ), працовав на Гарвардовой универзитѣ  (1946–56), Калифорнийской универзитѣ (1956–64), в роках 1961–64 — ведучый проекта о жерелах истории квантовой физики, од року 1964 — на Принстонской универзитѣ, в роках 1968–70 — президент историко-научного товаришства, од року 1972 — працовник Инштитута общих проблем.

## Научны концепции
Найпопуларнѣйша робота Т. Куна — *The structure of scientific re­volutions (Штрук­ту­ра на­уч­ных ре­во­лю­ций)*, 1962. Кун одмѣтуе традицийны представы о еволуцийном розвою и континуитѣ в науцѣ, ей поступне приближѣня ку абсолутной научной истинѣ. Подля Куна, научне знаня ся розвивать скоками, через научны револуции. «Научна истина» екзистуе лем в понятях даякой научной парадигмы, исторично взниклой системы поглядох. Научна револуция — то перемѣна принятых научным сполоченством объясняючых парадигм. Кажда нова парадигма е не наслѣдком попередной, але ей одмѣтаньом.

Критикы концепций Куна одзначають розмытость и недефинованость понятя парадигмы, научного сполоченства, одмѣтаня постулата о приближѣню ку истинѣ, яко цѣлѣ наукы, и др.

## Жерела и одказы
*  
* **Порус В. Н.**: Кун Томас Сэмюэл //Новая философская энциклопедия: В 4 т. /Ин-т философии РАН. Научно-ред. совет: предс. В. С. Степин. 2е изд., испр. и допол. — М: Мысль, 2010 —   Т. 2.  Е–М — 634 с.   Сс. 354–355. Доступне онлайн
* **Розов М.А.** Пути научных открытий. (К критике историко-научной концепции Т.Куна).//Вопросы философии. 1981. №8. Сc. 138–147.  http://www.gpntb.ru/win/mentsin/mentsin25cf8.html Доступне онлайн] 

## Референции

Катеґорія:Персоналии 20. стороча
Стенфордска филозофска енциклопедия

**Стенфордска филозофска енциклопедия**,  *Stanford Encyclopedia of Philosophy* — интернет-енциклопедия з филозофии, отвореного приступа про читательох, проваджана Стенфордсков универзитов. Кажда статья написана и контролована експертом в предметной области, меджи котрыма професоры зоз 65 академичных инштитутох з цѣлого свѣта. Паралелно з онлайновов енциклопедиев, екзистуе традичный академичный приступ, якый хоснованый во векшинѣ енциклопедий и в академичных часописах, застачаючый якость вдякы участи фаховых авторох и добралой контролы материалох компетентнов редакчнов радов.

Енциклопедия была створена в року 1995 Едвардом Залтом як динамична публикация, обновляна регулярно, и маюча перевагу не застарѣваня сопротив папѣрьовым енциклопедиям. Штатут енциклопедии припущать ествованя конкурентных статей з едной темы, одбиваючых противорѣчивы погляды в характерной про ученых манѣрѣ.

Подля приятых критерийох, такых як индекс цитации, Стенфордска енциклопедия — найуспѣшнѣйше и авторитетне жерело з философии.

## Одказы
* Домашна сторона Стенфордской филозофской енциклопедии 
* Обсяг Стенфордской филозофской енциклопедии 

## Референции
Кругосвет

**Кругосвет**,  *Энциклопедия «Кругосвет»* — интернет-енциклопедия универзалного просвѣтного обсягу, отвореного приступа про читательох.

Енциклопедия взникла в року 2000 и ку року 2010, подля компании *МедиаХауз*, властника електронной верзии, енциклопедия *Кругосвет* обсяговала понад 12 700 статей (из них 7 100 — биографии), понад 12 100 илустраций, 600 политичных, историчных и економичных мап, а тыж историчны и политичны документы.. Основана на Енциклопедии Кольера,  *Collier's Encyclopedia*, едной з основных англоязычных универзалных енциклопедий, котра была выдавана в США до року 1998.

Енциклопедия *Кругосвет* доступна на бесплатном сайтѣ https://web.archive.org/web/20200910081023/https://www.krugosvet.ru/. Повну електронну копию мож купити на двох компакт-дисках або едном DVD-диску. Папѣрьова верзия енциклопедия не была выдавана.

## Одказы
* *Добровольский А. В.* Энциклопедия «Кругосвет» и возможности её использования // В сб. науч. ст. «Интернет-порталы: содержание и технологии». Выпуск 4 / Редкол.: А. Н. Тихонов (пред.) и др.; ФГУ ГНИИ ИТТ «Информика». — М.: Просвещение, 2007. — Сс. 307–322.
* Сайт енциклопедии ''Кругосвет''.
* Энциклопедия «Кругосвет» 2001
* Энциклопедия «Кругосвет» 2006
* Энциклопедия «Кругосвет» 2008

## Референции
Голд

**Голд**,   *jugerum*,  *Joch Morgen* — заникла единка мѣряня плохы, переважно хоснована на мѣряня ораницѣ. Иншака назва единкы — **ланц**.

Была то згруба така плоха, котру мож было поорати едным волом за еден день. Подля урбарской реформы Марии Терезии практична величина голда в окремых жупах была поиншака, од 1100 до 2000 квадратных сяг. В жупѣ Срѣм была вызначена окрема величина про ораницю — 2000, про косалов —1000 квадратных сяг. По заведжѣню катастрох  быв дефинованый австрийскый катастровый голд, котрый обсяговав всягды 1600 квадратных сяг, циже  гектары, або 5754,642 м2.

## Жерела и одказы
* **Ortutay Gyula** (főszerk.): Magyar néprajzi lexikon — Budapest: Akadémiai kiadó, 1977–1982    Одчитане 2020-08-20
* **Révai nagy lexikona**. 10. köt. Révai Testvérek Irodalmi Intézet Részvénytársaság, Budapest. 1914. С. 196. 

## Референции
Гектар

**Гекта́р**, од  *ἑκατόν сто* + ар; кириличне означѣня: **га**; меджинародне: **ha** — несистемна метрична единка мѣры плохы, хоснована переважно в земледѣлствѣ и лѣсном газдовствѣ, дозволена ку поужитю ровноправно зоз единками системы SI: еден гектар обсягуе 10 000 м2.

## Визуализация
Легко собѣ представити гектар, як квадрат зо сторонами 100 м. 
* 1 гектар обсягуе 100 ары.
* 1 км2 обсягуе 100 га.

## Жерела и одказы
* ГЕКТАР // **Большая российская энциклопедия**. Том 6. Москва, 2006, стр. 500 Верзия: 2016. Одчитане: 21.08.2020 
* **Прохоров А. М.**(гл. ред.): Большой энциклопедический словарь — Москва: Советская энциклопедия, 1993. — 1630 с.  С. 283. 

## Референции

Катеґорія:Единкы плохы
Ар

**Ар**, од  *area плоха*, несистемна единка мѣряня плохы, ровна 100 м2.
## Статус
Хоть  единка не схвалена про хоснованя зоз системов SI, в Евроунии и Швайцу юридичнов единков, поуживанов на мѣряня плохы землѣ и поземкох приятый ар.

## Конверзия
* 0,0001&nbsp;km²
* 0,01&nbsp;ha
*1 ar
* 100&nbsp;m²
*10 000 dm²
*1 000 000 cm²
*100 000 000 mm²

## Жерела и одказы
* АР // **Большая российская энциклопедия**. Том 2. Москва, 2005, стр. 133 Верзия:2016. Одчитане: 21.08.2020 
* **František Müller**: Ar //Ottův slovník naučný. Druhý díl. Praha : J. Otto, 1889. S. 562 Одчитане: 21.08.2020 

## Референции
Френсис Гери Пауерс

**Френсис Гери Пауерс** (, *17. август 1929, Дженкинс, Кентукки, США – †1. август 1977, Лос Анджелес, Калифорния, США)&nbsp;— америцкый пилот, котрый быв зострѣленый и арештованый 1. мая 1960 в току его шпионажного перелета глубоко над териториев Совѣтского Союзу. Тота подѣя, знана як Афера U-2, потягла за собов одволаня конференции на найвысшом уровню меджи СССР и западныма великодержавами.

Пауерс походив з родины баняса яко другый дѣтвак и мав пятеро сестер. По закончѣню коледжа (1950) записав ся на военску службу до воздушных сил. Воевав в Кореи, в року 1956 в шаржи капитана лишив службу во воздушных силах и перейшов до звѣдництва (CIA, Central Intelligence Agency), де гледали пилотох на програму U-2. Стратосферный аероплан U-2 быв годен лѣтати на вышках 24 – 36 км, за границями досягу совѣтскых протилетадловых сил. Не мав знакы розознаня, а пилотам ся выдавала игла на самогубство, котру мали выхосновати, кедь будуть принучены ся приземлити. Пауерс вылѣтав з авиабазы в Турции, вецераз лѣтав над СССР, а совѣтскы военны были безсилны з тым скончити. Вшытко ся але перемѣнило в року 1960, коли зыскали можность зострѣлити стратосферны летадла. 

Пауерса судили, вызнали винным, и достав засуд на 3 рокы темницѣ и 7 рокы лагра. Авшак, быв выслободженый уже в року 1962, вымѣнов за совѣтского шпиона.Рудолфа Абела. Пауерс вернув ся до Споеных Штатох и написав о своих пригодах книжку, котру назвав *Operation Overflight: A Memoir of the U-2 Incident (Операция Перелет: спомины о пригодѣ з U-2)* (1970). В року 1977 розбив ся насмерть в резултатѣ гаварии геликоптера, котрый пилотовав, працуючи в телевизной компании Лос Анджелеса.

## Жерела и одказы
*  
*   

## Референции
Коледж

**Ко́ледж**, од  *collegium товаришство* — учебна инштитуция, переважно в системах образованя Великой Британии, держав Британского Сполоченства и США.

Подля уровня выукы штудентох розличують три типы коледжи:
* уровня высокой школы: суть частьов универзит;
* посереднього уровня меджи середнима и высокыма школами;
* одповѣдаючы старшым класам середньой школы.

## Жерела и одказы
* КОЛЛЕДЖ // **Большая российская энциклопедия**. Том 14. Москва, 2009, стр. 485 Верзия: 2016. Одчитане: 23.08.2020https://old.bigenc.ru/education/text/2080829

## Референции
Афера U-2

**Афера U-2** — конфликт меджи Совѣтскым Cоюзом и Споеныма штатами в року 1960, котрый ся вывинув по зострѣлѣню америцкого звѣдницкого аероплана  Lockheed U-2, пилотованого Ф. Г. Пауерсом над териториев СССР 1. мая 1960.

Шпионскы леты програмы U-2 были дозволены президентом Д. Айзенгауером. Коли видѣли, же пилот и аероплан пропали, зачали ширити «легенду», же то быв лет космичной агенции NASA, але пилот мав проблемы дыханя.Новинарям указали аероплан той значкы, помальованый колорами NASA. 

5. мая 1960 совѣтскый премьер Никита Хрущов оголосив Найвысшому Совѣту СССР, же 1. мая над Свердловском быв зострѣленый америцкый звѣдницкый аероплан, и назвав тот лет «агресивным актом» Споеных Штатох.

Зато, же нич не повѣв о пилотѣ, Америчане, думали, же пилот мертвый и розвивали «легенду», же то быв метеорологичный лет, а пилот, кедь видѣв, же му не стачить оксигена, поклав далшый лет на автопилот.

Але 7. мая Хрущов додав, же пилот аероплана, Френсис Гери Пауерс спустив ся з парашутом, е живый и здоровый в безпечном мѣстѣ в Москвѣ и зознав ся, же вылетѣв з Пешавара, Пакистан, з улогов перелетѣти через Совѣтскый Союз на военный аеродром Буде в Норвегии, в ходѣ лету збераючи розвѣдну информацию. Пауерс признав ся, же е працовник  Централной розвѣдной агенции США (CIA). Окрем того, з опубликованых Совѣтами фотографий, было видко, же шпионска апаратура аероплана достала ся в их рукы, а не была знищена, як то мав зробити пилот, кедь видѣв, же лет скраховав.

16. мая Хрущов, прилетѣвшый до Парижу на самит, зажадав од Айзенгауера перебачѣня за минулы шпионскы леты, покараня винных и скончѣня з програмов U-2. Дуайт Айзенгауер обѣцяв, же покаль буде при владѣ, такы леты не будуть. Тота одповѣдь не задоволила Хрущова и на другый день конференция была закрыта. 17–19. августа 1960 Френсиса Гери Пауерса судили, и достав 10 рокы однятя слободы, але уже 10. фебруара 1962 быв ослободженый вымѣнов за совѣтского шпиона Рудолфа Абела.

## Жерела и одказы
*  **Brugioni, Dino A., and Doris G. Taylor**. Eyes in the Sky: Eisenhower, the CIA, and Cold War Aerial Espionage (Annapolis, MD: Naval Institute, 2010), pp. 343–346.
* 

## Референции
Lockheed U-2

**Lockheed U-2** — едномѣстный высотный реактивный аероплан Споеных Штатох, назначеный про збераня информации, дозор и розвѣдку, найславнѣйше шпионске летадло, познате тыж под назывков *Dragon Lady (Шаркань)*.

## История
Прототип быв выробленый в року 1955. На службѣ во Воздушных силах (USAF) и Централной розвѣдной агенции (CIA) США стоить од року 1956. Послѣдный аероплан той значкы быв выробленый в року 1989. В року 1960  быв зострѣленый над СССР, спричинивши голосну , а в року 1962, в часѣ Кубанской ракетной кризы  добыв фотографии, котры потвердили, же совѣтскы атомовы ракеты суть на Кубѣ. В року 2011 Воздушны силы США анонсовали, же в року 2015  буде дефинитивно знятый зо службы, але так ся не стало ани доднесь (2020).

## Техничны параметры
Точны техничны параметры суть затайованы,  доступны суть тоты:

Высота лету — над 21 000 м
Хосенный наклад — 1350 кг
Довжка — 19 м
Россяг крыл — 32 м
Облечѣня пилота — герметичне, тискове, дыханя оксигеном з балона


## Жерела и одказы
* 

## Референции
Кентукки

**Кенту́кки**,  *Kentucky*, , официална назва — **[[Сполоченство (США)|Сполоченство]] Кентукки**, *Commonwealth of Kentucky* — штат во выходной части США, еден из закладаючых штатох: прилучив ся до унии 1. юна 1792 яко пятнадцятый штат.

Обывательство  (2019). Административный центер — Франкфорт. Найвекшый город — Луисвилл.

## Економика
Штат богатый на угля, котре ся добывать и под земльов и отвореным способом. Майже вшитка електроенергия в штатѣ выроблена спальованьом угля. Двѣ третины грубого продукта штата походять зо служб, една пятина — з промысловой продукции, котрой значна часть сконцентрована около Луисвилла.

## Интересны факты
* Штат Кентукки в часѣ вступлѣня до унии (1792) мав лем 73&nbsp;тыс. обывательох, неодовго, в року 1800 мав уже 220&nbsp;тыс. особ, з котрых 40&nbsp;тыс. были рабы.
* В часѣ домовой войны 1861–1865, наперек рабовластницкому характеру, зостав в унии сѣверных штатох, а президенты обох воюючых сторон, Абрагам Линколн (Уния) и Джеферсон Дейвис (Конфедерация) были обое родаци з Кентукки.

## Жерела и одказы
* 

## Референции

Катеґорія:Штаты США
Сполоченство (США)

**Сполоченство**,  *Commonwealth* — понятя, поужите в повных официалных назвах четырьох зоз 50 штатох США: Вирджиния, Кентукки, Массачузетс и Пенсилвания. До рока 1776 тоты штаты, в цѣлости або частьов, были британскыма колониями, зато на них мало силный вплыв английске обще право, што нашло выраз в дакотрых законах и сполоченскых инштитуциях.

Термин *сполоченство* не додавать жадный шпецифичный политичный статус або шпецифичны правовы одношѣня четырьом штатам, котры го поуживають: они суть ровноправны зоз штатами, котры не мають го во своей назвѣ. Традичный английский термин *commonwealth* означать политичны сполоченства, основаны з намѣром досягнутя всеобщого блага, и суть хоснованы символично, акцентуючи, же главна задача влады в тых штатах — всеобща злагода и процвѣтаня. Тото мало звыразнити контраст з их скоршым колониалным статусом перед Британсков коронов. *Commonwealth* — «общый благобыт» або «богатство сполоченства» — се вольне товмачѣня латинского термина *res publica* (обще дѣло).

## Референции
Сполоченство (держава)

**Сполоченство** в одношѣню ку державным и меджидержавным политичным формациям означать державу або групу держав, споеных в интересѣ взаимного добробыта. Понятя взникло з  *commonwealth* и в найвекшой мѣрѣ хосноване в наступницкых державах Британской империи.
;Меджидержавны:
* Сполоченство Народох
* Сполоченство Независимых Держав
;Державны:
* Сполоченство Австралии
* Сполоченство Доминикы
* Четыри штаты зоз 50 в США
** Сполоченство Вирджинии
** Сполоченство Кентукки
** Сполоченство Массачузетса
** Сполоченство Пенсилвании
Studium Carpatho-Ruthenorum (лїтня школа)

**Studium Carpatho-Ruthenorum** або **Меджінародна лїтня школа русиньского языка і културы**  є едукачный проєкт, од року 2010 орґанізованый Пряшівсков універзітов. Лїтня школа каждорічно проходить у Пряшові і тырвать три тыжднї. Основный проґрам навчаня творять курзы русиньского языка, історії карпатьскых Русинів, русиньской етноґрафії і русиньской літературы в русиньскім і анґліцькім языку. До супроводного проґраму належать меджі іншым екскурзії в реґіонї северовыходной Словакії. Лїтню школу довєдна абсолвовали понад 200 штудентів з різных держав світа. В роках 2020–2022 была школа про пандемію COVID-19 перерушена.

## Лекторы
Лекторами лїтнёй школы в 2026. роцї будуть: Кветослава Копорова і Натан Маркс (русиньскый язык), Павел Роберт Маґочій і Володимир Фенич (русиньска історія), Катаріна Бабчакова і Тімотей Федор (русиньска етноґрафія), Ніколас Купеньскый і Валерій Падяк (русиньска література).
### Вшыткы лекторы

## Одказы
* Сторінка лїтнёй школы на сайтї Пряшівской універзіты
* Інформації о лїтнїй школї на сайтї Carpatho-Rusyn Research Center
## Референції

Катеґорія:Школы
Studium Carpatho-Ruthenorum (чеперушка)

**Studium Carpatho-Ruthenorum** може означовати:
* Studium Carpato-Ruthenorum (зборник) — научный зборник Інштітута русиньского языка і културы Пряшівской універзіты
* Studium Carpatho-Ruthenorum (лїтня школа) — каждорічна лїтня школа русиньского языка і културы, орґанізована Пряшівсков універзітов

## См. тыж

* Studia Ruthenica — каждорічный научный зборник новосадьского *Дружтва за руски язик, литературу и културу*
Вирджиния

**Вирджиния**,  *Virginia*, , официална назва — **[[Сполоченство (США)|Сполоченство]] Вирджинии**, *Commonwealth of Virginia* — штат во выходной части США, еден зо закладаючых штатох: прилучив ся до унии 25. юна 1788 яко десятый штат.

Обывательство 8&nbsp;535&nbsp;519 особ (2019). Административный центер — Ричмонд. Найвекшый город — Вирджиния Бич.

## Обывательство
Вирджиния мать значну часть афроамерицкого обывательства: около 20% (при зачатку  домовой войны 1861–1865 было 50%). В сѣверных округах около Вашингтона, округ Колумбия, значна часть имигрантох найновшого часу и тоты округы мають козмополитичный характер административного центра державы. Зосталы районы штата заховали дух конзерватизма, ту ишов сторочами земледѣлскый живот, и вдякы аристократичным традициям, термин «джентлмен из Вирджинии» став ся синонимом благородства и утончености. 

## Економика
Земледѣлство, котре даколи было основов економикы штату, теперь въедно з рыбарством и лѣсным газдовством чинить менше 1% грубого домашного продукта. Штат мать добрѣ збалансовану економику з указовачами, высшыма од середных в США. Ведучым сектором суть службы. Значно ся росширив сектор высокых технологий. Найвекшым инвестором е федерална влада: в штатѣ умѣщены многы войсковы инштитуции, меджи нима и главный стан Централной розвѣдной агенции (CIA); тото и невелика оддаленость од Вашингтона, округ Колумбия, приспѣвають ку економичному росту. Вирджиния е меджи найлѣпшыма штатами в придѣлѣ федералных финанций на едного обывателя и еден з найбогатшых штатох Южного региона подля зыскох на едного обывателя. 

## Интересны факты
* В часѣ домовой войны 1861–1865 Ричмонд быв главным городом Конфедерации (южных штатох), а родак Вирджинии, генерал Роберт Ли стояв на челѣ войска Конфедерации.
* З Вирджинии походили президенты Джордж Вашингтон, Томас Джефферсон и Джеймс Медисон, котры заграли важну роль во формованю Споеных Штатох в первы десятьроча. 
* На честь штата названа планетка (50) Вирджиния.

## Жерела и одказы
* 

## Референции
Массачузетс

**Массачузетс**,  *Massachusetts*, , официална назва — **[[Сполоченство (США)|Сполоченство]] Массачузетса**, *Commonwealth of Massachusetts* — штат во сѣверовыходной части США, еден зо закладаючых штатох: прилучив ся до унии 6. фебруара 1788 яко шестый штат.

Обывательство 6&nbsp;892&nbsp;503 особ (2019). Административный центер  и найвекшый город — Бостон.

## История
Массачузетс уникатный меджи штатами, бо ту ся зачала история Споеных Штатох зоз 
америцков револуциев (1775–1783), а еще скорше первы осадници, дисиденты прибывшы на шифѣ *Mayflower*, подписали славный Мейфлаверскый договор (1620), де ся завязали основати нову колонию и жити подля властных законох, пак прияли Массачузетскый кодекс вольностей (1641), основаный на том, же влада мусить дѣяти з одобрѣня подвладных и гарантовати охрану индивидуалных прав. Массачузетс быв  меджи первыма штатами в индустриализации и урбанизации и в серединѣ  став ся первым штатом США, де городске обывательство перевысшило сельске, а в року 2004 первым, легализовавшым гомосексуалны побраня.

## Економика
Економика штата основана на выпрацованю новых технологий и на секторѣ служб. Богатство и влада сконцентрованы в руках около 800 родин, котры походять од первых осадникох з  *Mayflower*.

## Жерела и одказы
* 

## Референции
Мейфлаверскый договор

**Мейфлаверскый договор**,  *Mayflower Compact* — документ, подписаный 21. новембра 1620 (11. новембер Юл. кал.), подля котрого англицкы религийны дисиденты, прибывшы до Сѣверной Америкы на плахтарцѣ *[[Мейфлавер]]*, договорили ся, як организують свое внуторне самосправованя в новой колонии, котру мали створити.
## История
Розбурене море и вѣхры не дали  *[[Мейфлавер]]у* прийти в назначене мѣсто, плахтарька пристала инде. З той причины пасажеры утратили юрисдикцию документа, даного им в Англии на створѣня колонии. В той юридично небизовной ситуации зачала ся свада меджи пасажерами, дакотры хотѣли лишити групу и селити ся окреме. Жебы загасити конфликт и захранити едноту, религийны лидеры В. Бредфорд и В. Брустер склали проект договора. Куртый документ (около 200 слов) споив подписавшых его особ в политичну организацию и обовязав их додержовати вшиткы законы и рѣшѣня, котры надале будуть приняты «про обще благо колонии». Договор быв подписаный майже вшиткыма доростлыма пасажерами (41 зоз 102, подля обычая той добы подписовали лем мужѣ), перед тым як зойти на берег. Его сила  была нараз выхоснована, коли за губернатора новой колонии выбрали Джона Карвера, едного з организаторох выправы.

## Вызнам
Мейфлаверскый договор в истории США ся поважуе за первый урядный документ приятый и приведеный в силу на територии, котру днесь познаеме як Споены Штаты Америцкы.

## Жерела и одказы
* 
* 

## Референции
Мейфлавер

**Мейфлавер**,  *Mayflower* — плахтарька, котра в року 1620 перевозила 102 пасажеры, в том числѣ групу людей, котры гледали слободу вѣросповѣданя. Их зачаточным цѣльовым пунктом была колония Вирджиния, але намѣсто того они мусѣли пристати на мысѣ Кейп-Код. Шифа была пошкоджена, а окрем того насувала ся зима. Пасажеры 21. новембра 1620 подписали Мейфлаверскый договор, де ся завязали створити колонию, выбрати владу и жити по ей законам. Тот документ став ся первым урядным актом, приятым и реализованым на територии, де позднѣйше взникли Споены Штаты Америцкы. Пасажеры ночовали на шифѣ, а вдень собѣ правили укрытя на березѣ, де бы могли жити. За зиму около половкы людей поумерали. Аж в марцу было доста укрыть, жебы позосталы могли жити на березѣ. 

## Жерела и одказы
* **Azel Ames; William Bradford**; Bureau of Military and Civic Achievement (2018). The Mayflower Voyage: Premium Edition - 4 Book Collection: 4 Books in One Edition Detailing The History of the Journey, the Ship's Log & the Lives of its Pilgrim Passengers. e-artnow. p. 591. . https://books.google.com.ua/books?id=a6qSDwAAQBAJ&redir_esc=y
* 

## Референции
Надреализм

**Надреализм**,  *surréalisme* — напрям в умѣню XX. стороча, котрый выголосив за жерело умѣня сферу подсвѣдомости (инстинкты, сны, галуцинации), а за метод — розрыв логичных споѣнь и их замѣщѣня вольныма асоциациями. 

Часом роджѣня надреализма поважують рок 1924, коли появили *Манифест надреализма* основателя и незмѣнного лидера того напряму Андре Бретона (1896–1966). Надреализм закончив свою активность скоро по смерти Бретона (о «конци надреализма» написав в статьи *Четверта пѣснь, 1969* споенець Бретона Жан Шустер).  

Автором термина *надреализм* быв Гийом Аполлинер и его поважують за предходника того напряму.

В Подкарпатской Руси в духу надреализма активно выступовав Федор Потушняк, а в том починаню не найшов порозумѣня од критикы.

## Жерела и одказы
* **Прохоров А. М. **(гл. ред.): Большой энциклопедический словарь — Москва: Советская энциклопедия, 1993. — 1630 с.   С. 1298.
* **Дубин С. Б.**: Сюрреализм //Николюкин А. Н. (ред.): Литературная энциклопедия терминов и понятий — Институт научной информации по общественным наукам — Москва: НПК «Интелвак», 2001    Сс. 1050–1054.
* 
* 

## Референции
Футуризм

**Футуризм**, од  *futurum будучность* — авантгардны пруды в европском умѣню 10.–20. рокох XX. стороча, котры усиловали ся створити «умѣня будучности», выголошовали одмѣтаня традичной културы, ей моралных и артистичных цѣнностей, култивовали урбанизм, естетику великого города, машинной индустрии.

Найповнѣйше ся реализовав в поезии и вытварном умѣню в Италии и России (1909–1921), хоть были адепты того руху аж и за границями Европы — в США, Японии, Аргентинѣ, Чиле. Вызнаный закладатель футуризму Филиппо Томмазо Маринетти быв автором термина и выступив з бомбастичным и агресивным манифестом футуризма в парижской  *Le Figaro* 20. фебруара 1909.  

В литературѣ, усилуючи ся зробити язык интенсивнѣйшым, спущали ся до вулгарной лексикы, творили новы слова, обрубовали традичны, любили хосновати звуконаподобнѣня (в зберцѣ военной поезии Маринетти *Zang tumb tumb* имитуе звукы канонады), одыйти од нудной горизонталной типографикы.

Маринетти остро критиковав сполоченство за «музейну» културу, главныма цѣнностями выголосив «енергию», «скорость», «силу», оспѣвовав агресию, национализм и войну. В року 1918 створив политичу партию футуристох, а в року 1919 прихылив ся ку фашистичному руху Бенито Муссолини. По установлѣню фашистичного режима футуризм став ся официалным напрямом умѣня, схваленым владов. Футуризм закончив свое ествованя по смерти Маринетти в 1944. Через его споѣня з фашизмом по Другой свѣтовой войнѣ футуризм не находив новых прихылникох.

В СССР футуризм служив идеям Октобровой револуции, але з часом комунистичный режим став ся все веце нетерпимым ку тому, што поважовав за авантгардный формализм.

## Жерела и одказы
* **Вяземцева А. Г.**: Футуризм // Большая российская энциклопедия. Том 33. Москва, 2017, стр. 678–679. Верзия: 2018. Одчитане: 01.09.2020https://old.bigenc.ru/literature/text/4726667
* **Прохоров А. М. **(гл. ред.): Большой энциклопедический словарь — Москва: Советская энциклопедия, 1993. — 1630 с.   Сс. 1441–1442.
* **Ревякина А. А.**: Футуризм //Николюкин А. Н. (ред.): Литературная энциклопедия терминов и понятий — Институт научной информации по общественным наукам — Москва: НПК «Интелвак», 2001    Сс. 1157–1160.
* 

## Референции
Кубизм

**Кубизм**,  *cubisme* од *cube куб* — авантгардный пруд во вытварном умѣню первой четвертины XX. стороча. Вывинув ся во Франции (Пабло Пикассо, Жорж Брак, Хуан Грис) и росширив ся на инде. Кубизм высунув на передину формалны експерименты — конштруованя объемной формы через выявлѣня простых устояных геометричных форм (куб, конус, цилиндер), роскладаня зложеных форм на просты.

Кубисты одмѣтовали овѣрены часом теории, же умѣня мать слѣдовати за натуров. Они творили нову реалиту зоз радикално фрагментованых объектох. 

Зачаточно взникшый в малярствѣ, кубизм вплынув и на скулптуру (Александер Архипенко) и архитектуру (Ле Корбизье).

## Жерела и одказы
* **Прохоров А. М. **(гл. ред.): Большой энциклопедический словарь — Москва: Советская энциклопедия, 1993. — 1630 с.   С. 664.
* 

## Референции
Кубофутуризм

**Кубофутуризм** — авантгардный напрям в умѣню зачатку XX. стороча, споившый в собѣ принципы кубизма  и футуризма. Од кубизма перебрав роздѣлѣня на окремы геометричны фигуры, контраст фарб и ссувы, од футуризма — рух, енергию, скорость, адорацию свѣта машин.

Кубофутуризм себе явив передо вшиткым в малярствѣ, скулптурѣ, але и в поезии, де ся указав смѣлыма експериментами з языком.  

## Вызнамны представителе
* Гийом Аполлинер
* Александер Архипенко
* Казимир Малевич
* Велимир Хлебников

## Жерела и одказы
* **Ревякина А. А.**: Футуризм //Николюкин А. Н. (ред.): Литературная энциклопедия терминов и понятий — Институт научной информации по общественным наукам — Москва: НПК «Интелвак», 2001    Сс. 1157–1160.
* 

## Референции
Символизм

**Символизм**,   *symbolisme* — еден з найскоршых авантгардных напрямох в европском умѣню (1870–1910), котрый ся концентровав переважно на артистичном выражѣню через символы (яко многозначно-алузийны и логично непроникливы знакы) трансцендентных «рѣчей в собѣ» тай идей, котры не годны быти постигнуты через органы чутя. 

Подля символистох, за реалным свѣтом, котрый видиме, скрывать ся свѣт идеалный, вѣчный, позачасовый. Символизм быв реакциев на утвердившый ся перед тым реализм и натурализм.

## Вызнамны особы
;В литературѣ: Пол Верлен, Пол Валери, Артур Рембо, Стефан Малларме, Морис Метерлинк, Александр Блок, Андрей Белый, Вячеслав Иванов, Федор Сологуб.
;В малярствѣ: Пол Гоген, Михаил Врубель.

## Жерела и одказы
* **Крючкова В. А., Степанова П. М.** СИМВОЛИЗМ // Большая российская энциклопедия. Том 30. Москва, 2015, стр. 184–186 Верзия: 2017. Одчитане: 03.09.2020https://old.bigenc.ru/literature/text/3662500
* **Прохоров А. М. **(гл. ред.): Большой энциклопедический словарь — Москва: Советская энциклопедия, 1993. — 1630 с.   С. 1208.

## Референции
Александер Архипенко

**Александер Архипенко**,  *Архипенко Олександр Порфирович*;  *Alexander Archipenko*, , Киев, Российска империя – , Ню Йорк, США — украинскый  и америцкый скулптор, малярь, график, педагог, еден зо закладательох кубизма в скулптурѣ, найлѣпше познатый своим характерным скулптурным штилом.

## Биография
Од року 1902 учив ся в Киевском училищу умѣня, але в року 1905 быв выказаный за участь в штудентскых акциях зачатком револуции 1905–1907. В роках 1906–1908 продовжив школованя в Московском училищу малярства, архитектуры и скулптуры. Од року 1908 працовав в Парижу, пак в Берлинѣ (1921– 1923), в року 1923 одышов до США.

Архипенко в Парижу закончив формалне школованя и заняв ся практичнов творбов и педагогичнов роботов.. В Берлинѣ працовав яко преподаватель умѣня, а в Ню Йорку до конця свого живота як учитель рисованя.

## Творба
В Парижу Архипенко припоив ся ку руху кубистох и експериментовав над техниками, котрыма бы ся дав вытворити 
скулптурный еквивалент перекрываючых ся плох кубистичных образох, и в том процесѣ револуционизовав модерну скулптуру. Напримѣр, во своей пластицѣ *Жена, што чеше волося (1914)* указуе тѣло тыж вгнутостями на мѣстѣ выпуклостей, а материалну масу головы замѣнять ей силуетом, во внутри котрого е лем пустота.

Архипенко выступовав тыж в реалистичной манѣрѣ: серии пластичных женскых торз (1916, 1922) ай портретох (Т.&nbsp;Шевченкo, 1923, 1933; И.&nbsp;Франко, 1925; и др.), скулптуры Т.&nbsp;Шевченка, И.&nbsp;Франка, князя Владимира Святославича про парк в Чикаго. В току живота мав 130 персоналных выставок, а его роботы ся находять во многых музеях свѣту.  Над скулптурами працовав до послѣдных рокох живота, але уже нигда не з тым успѣхом и вплывом, котрый мав во своих кубистичных рокох.

## Жерела и одказы
* **Ковпаненко&nbsp;Н.&nbsp;Г.** // Енциклопедія історії України : у 10 т. / редкол.: В. А. Смолій (голова) та ін.; Інститут історії України НАН України. — К.: Наук. думка, 2003. — Т. 1 : А — В. — С. 136. — 688 с. — .Oдчитане 2020-09-04  
*  

## Референции

Катеґорія:Кубизм
Олга Прокоп

**Олга Прокоп**, , Крива, жупа Угоча, Мадярске кральовство – , Чинадьово, Мукачовскый район, Украина — людова спѣвачка, зберателька русинскых балад и спѣванок.

Закончила училище културы в Хустѣ. Спочатку спѣвала в церковном хорѣ, пак в хорѣ Чинадьовской деревообробной фабрикы. Ведучый совѣтскый продуцент грамофоновых плит *Московскый (Апрелевскый) завод* выпустив плиту зо спѣванками Олгы Прокоп. Организовала женскый и мужскый вокалны ансамблы, пропаговала русинску людову спѣванку, была соло спѣвачка Мукачовского хора стародавной спѣванкы подкарпатскых Русинох, котрый организовав Михайло Алмаший.

27. мая 2016 на ІХ. Биенале лемковской русинской културы в Криници была выголошена за лавреатку Премии имени Василя Турока-Гетеша од Свѣтовой рады Русинох за досягнены вызначны резултаты при розвою, популаризации и презентации русинской културы во вшиткых ей аспектах.

Зоз своима ансамблами выступовала на майже 1000 концертах. Вызнаменана честнов титулов *Заслуженый културный роботник Украины*. Зобрала и выдала три фолклорны спѣванковы зберкы:
* Ластовочко, де-сь была? (2015)
* Летїла бы-м на край світа (2017)
* Русинські співанкы (2020)

## Жерела и одказы
***Михаил Алмаший**:  Прокоп Ольга //Иван Поп: Энциклопедия Подкарпатской Руси. Ужгород: Изд-во В.Падяка, 2001. 431 с.   С. 314.
* ]
* 
* 

## Референции
Крива (Хустскый район)

**Крива** — село в Хустском районѣ Закарпатской области Украины, центер сельской рады, котрой тыж подряджене село Залом.

## Сельска рада
;Кривська сільська рада
:90412, Закарпатська обл., Хустський р-н, 
:с. Крива, вул. Миру, 2а 
:тел. (03142) 	4-40-66    

Од року 2020 входить до Хустской громады.

## География
Село лежить на лѣвом березѣ Тисы о 4 км пониже Хуста.
В околици суть промысловы найдища доломитох и вапнянику.

## История
Под роком 1405 село Крива жупы Угоча упомянуте в листинѣ краля Жигмонда Луксембургского, котров в числѣ иншых сел той околицѣ было дароване баронови Перенѣ.

В року 1910 зоз 576 обывательох были: Русины — 543, Нѣмцѣ — 32, Мадяре — 1. Подля вѣры: грекокатолици — 543, израелиты — 32. До Трианона село належало ку Затисянскому округу жупы Угоча.

В року 1930  в селѣ быв 721 обыватель, з того Русины — 687, Евреи — 15, Чехы и Словаци — 15, Мадяре — 2, Нѣмцѣ — 2. Грекокатоликох было 595, они мали муровану церкву Покровы Пресвятой Богородицѣ з року 1888; православны мали деревляну церкву Покровы Пресвятой Богородицѣ од року 1928. Была русинска школа (2 класы) и оддѣлѣня мытницѣ (финанцы). 

Совѣтско-украинска доба зачала ся 23. октобра 1944 з приходом Червеной армады. в той добѣ в селѣ была восямрочна школа, културный дом, библиотека.

## Вызнамны родаци
* Олга Прокоп (1940–2020), русинска людова спѣвачка и зберателька фолклора. 

## Жерела и одказы
* **A történelmi Magyarország** atlasza és adattára 1914  <small>''Доступно онлайн''</small> 
* **Ярослав Достал**: Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014. 
* **Тронько П. и др. (ред.)**: Історія міст і сіл України. Том 7. Закарпатська область. К. 1969.
* '''Информер''': Крива, Хустскый район
* '''Облікова картка''': Крива, Хустський район 

## Референции

Катеґорія:Населены пункты Закарпатской области
Катеґорія:Села Україны
Калиграма

**Калиграма** або фигурный верш — поезия во формѣ даякой фигуры, вершованы тексты, графично укладены так, же з них ся складуе обрис даякого предмета.

## Етимология
Термин походить од  *καλλιγραφία* — красне писмо. Одты Аполлинер скомпоновав термин *калиграма* на означѣня фигурного стиха, поважуючи злучѣня поезии и визуалного умѣня за свой великый вынаход.

## История
Але до нас дошли фигурны вершы, котры писали уже давногрецкы поеты Симмий Родосскый, або Теокрит (IV. стороча до н. е.). 

В середновѣку интерес ку ним обновив в добѣ ренесанции, а в року 1918 Гийом Аполлинер выпустив зберку ''Калиграмы'', написану в той формѣ.

## Жерела и одказы
* **Гаспаров М. Л.**: Фигурные стихи //Литературная энциклопедия терминов и понятий / Под ред. А. Н. Николюкина. — Институт научной информации по общественным наукам РАН: Интелвак, 2001. — 1596 с. —   Сc. 1139–1140
* **Квятковский А. П.**: Фигурные стихи //Квятковский А. П. Поэтический словарь. — М.: Сов. Энцикл., 1966.Одчитане 2020-09-08  С. 321—322.
* **Дмитро Наливайко**: Шляхами оновлення поезії //Гійом Аполлінер. Поезії — Київ: Дніпро, 1984   Cс. 5–38. 
* Калиграмы Гийома Аполлинера 

## Референції

Катеґорія:Поезія
Калиграмы (Аполлинер)

**Калиграмы**,  *Calligrammes: poèmes de la paix et da la guerre, 1913-1916* — зберка поезий Гийома Аполлинера, опубликована в року 1918. 

Повна назва зберкы: *Калиграмы: вершы мира и войны*. Зберка одбивать скушености Аполлинера зоз вояцкого живота в Первой свѣтовой войнѣ в его споѣню з умѣлецкым свѣтом Парижа. Она являть окремый интерес як взор техникы фигурного верша, калиграмы, де текст спорядженый во визуалный образ, напоминаючый о темѣ верша.

;Животописна зазначка: 17. марца 1916 Аполлинер достав тяжку рану головы, з котрой ся уж не выздоровѣв, а далшы два рокы живота были роками поступного гаснутя. Демобилизованый в року 1916 достав французске горожанство, котрого давно домогав ся. Умер в року 1918 на испанску хрипку, в часѣ пандемии. Посмертно достав честне званя *Упавшый за Францию*.

## Жерела и одказы
* 
* ''Calligrammes; poèmes de la paix et da la guerre, 1913-1916'' на Internet Archive-у 
 
## Референции


Guillaume Apollinaire - Calligramme - La Colombe poignardée et le Jet d’eau.png|Ранена голубка и фонтана (оригинал)
Apollinaire - Radnóti - A megsebzett galamb és a szökőkút.jpg|Ранена голубка и фонтана (переклад М. Радновти)
Guillaume Apollinaire - Calligramme - Tour Eiffel.png|Айфелова турня
Андре Бретон

**Андре́ Брето́н**,  *André Breton*; *19. фебруар 1896, Теншбре, Франция — †28. септембер 1966, Париж) — французскый писатель и поет, закладатель надреализма.

## Биография
Походив з родины комерсанта. Учив ся на Инштитутѣ психологии и хирургии в Парижу, але не докончив штудии. Яко штудент медицины в року 1914 мобилизованый до войска. В рокы войны зблизив ся з Г. Аполлинером. Захваченый фройдизмом, Бретон зчасти на его основѣ выпрацовав теорию надреализма. В року 1927 вступив до комунистичной партии, але в року 1935 быв выказаный за подтримку троцкизма, при том ся дале зостав при марксистичных поглядах.

Перед окупациев Франции нацистами утѣк до США (1940), вернув ся року 1946. Быв участником лѣворадикалных рухох, в року 1960 подписав Манифест 121 против колониализма.

## Творба
;Теория надреализма:В року 1920 в коавторствѣ з Филиппом Супо опубликовав *Магнетичны поля (Les Champs magnétiques)*, написаны надреалистичнов техников автоматичного писаня. В  роках редаговав надреалистичны часописы, написав *Манифест надреализма (Manifeste du surréalisme, 1924)*, *Другый манифест надреализма (Second manifeste du surréalisme, 1930)*, чим став ся ведучым теоретиком надреализма.

;Умѣлецка проза и поезия:Умѣлецкы дѣла Бретона — его прозы *Надя (Nadja, 1928)*, *Збѣсна любовь (L’amour fou, 1937)* и вершы *Вольный союзок (L’union libre, 1931)*, *Сива пиштоля (Le revolver à cheveux blancs, 1932)* и др. — одповѣдно з его теориев суть мѣшанков реалиты з образами хворой фантазии.

;Повойнова творба:По войнѣ Бретон перевыдав заказану в року 1941 *Антологию чорного гумора (Anthologie de l'humour noir, 1940–50)*. В его повойновой поезии змоцнѣли филозофичны и окултны тоны: *Ода Шарлю Фурье (Ode á Charles Fourier, 1947)*, *Знак здвигу (Signe ascendant, 1949)* и др. Публикуе тыж генерализуючы теоретичны книгы: *Надреализм и малярство (Le surrealisme et la peinture,1928–65)*, *Чародѣйне умѣня (L'art magique, 1957, в коавторствѣ з Ж. Леграном)*.

## Жерела и одказы
* **Гальцова Е. Д.** Бретон // Большая российская энциклопедия. Том 4. Москва, 2006, с. 198 Верзия:2016 Одчитане: 09.09.2020 
* **Ильинская О. И.** Бретон // Краткая литературная энциклопедия / Гл. ред. А. А. Сурков. — М.: Сов. энцикл., 1962–1978. Т. 1: Аарне – Гаврилов. — 1962. — Сс. 733–734. Одчитане: 09.09.2020 
*  

## Референции

Катеґорія:Надреализм
Автоматичне писаня

**Автоматичне писаня** —  техника творѣня умѣлецкого дѣла через фиксацию спонтанных, безтямных творчых импулзох. Сполоченскый интерес ку подсвѣдомости взник в конци XIX. стороча и на вершку того интереса появили ся розличны способы активации подсвѣдомости. Резултатом годны быти незвязаны слова, вырывкы вершох, епитеты, каламбуры, непристойности, але и добрѣ организованы фантазии.

;Литература:В литературѣ тота техника была практикована надреалистами на записованя случайных, неконтролованых думок, образох, асоциаций. Первый раз дослѣдно была поужита при написаню книжкы *Магнетичны поля (Les Champs magnétiques)* в роках 1919–1920 А. Бретоном и Ф. Супо. Андре Бретон теоретично обгрунтовав тоту технику в *Манифестѣ надреализма (Manifeste du surréalisme, 1924)* тым, же она мать за цѣль ослободити писателя од «диктата розума» и вывольнити твориву енергию, скрыту в подсвѣдомости. 

;Малярство:В малярствѣ техника автоматичного писаня нашла собѣ найвекше росширѣня в абстрактном експресионизмѣ, ташизмѣ.

;Скептичный погляд:Скептикы поважують, же автоматичне писаня — не веце, як забава. Хоть цѣлком можне, же многы подсвѣдомы желаня або идеи выразять ся в автоматичном писаню, маловѣроятно, же они глубшы од свѣдомых. Не доказане, же правдиве Я находить ся в подсвѣдомости, же оно роскрывать ся в станѣ алкоголной опилости або транса.

## Жерела и одказы
* Автоматическое письмо // **Большая российская энциклопедия**. Том 1. Москва, 2005, стр. 157 Верзия: 2016. Одчитане: 10.09.2020 
*  
*  

## Референции
Абстрактный експресионизм

**Абстрактный експресионизм** — конарь абстракционизма в америцком малярствѣ, котрый ся вывинув зачатком 1940-х рокох и росширив ся на Западѣ в 1950-х рокох. Зачаток того напряма звязаный з притоком надреалистох з Европы, котры утѣкали од нацизма.

Представителе того напряму мали интерес ку автоматичному писаню.

Найвызнамнѣйшыма америцкыма абстрактныма експресионистами были Джексон Поллок, Виллем де Кунинг, Франц Клайн и Марк Ротко. Хоть тот конарь мав розличны голузкы, сполочным про них суть абстрактны формы, не взяты з реалного видимого свѣта, и експресивне, спонтанне емоционалне самовыражѣня через значну слободу техникы з окремым акцентом на выхоснованя перемѣнчивого физичного характера фарб про досягнутя цѣли, жебы пробудити выразны якости (напримѣр, чувственость, динамизма, насилство, тайну, лиризм).

## Жерела и одказы
* **Соколов М. Н.** АБСТРАКТНЫЙ ЭКСПРЕССИОНИЗМ // Большая российская энциклопедия. Том 1. Москва, 2005, стр. 43 Верзия: 2016. Одчитане: 10.09.2020
* 

## Референции
Ташизм

**Ташизм**, . *tachisme*, од *tache фляк* — пруд в западноевропском абстракционизмѣ  . Ташисты мальовали образы методом «психичной импровизации»: флякы фарбы
ляпкали на полотно скорыма рухами, обычайно без наперед обдуманого плана. 

Ташизм е европскым аналогом америцкого абстрактного експресионизма, але на роздѣл од него характерный менше атакуючов манѣров взаимодѣи пензля з полотном, векшов легкостьов форм и уважаньом на колоры. Сопротив америцкых тоты образы суть вецей елегантны и лиричны, часто з грациозными линиями и мѣшаными приглушеными колорами.

Дакотры образы ташистох будять асоциации з природныма явами (водна стихия, горны ландшафты и т. п.), з объектами микросвѣта. Ташизм як лиричну абстракцию односять до ширшого понятя *информалне умѣня* (art informel).

## Жерела и одказы
* ТАШИЗМ // **Большая российская энциклопедия**. Том 31. Москва, 2016, сс. 711–712 Верзия: 2017. Одчитане: 10.09.2020https://old.bigenc.ru/fine_art/text/4184227
* 

## Референции
День битвы за Британию

**День битвы за Британию**,  *Battle of Britain Day* — назва великой воздушной битвы меджи Германиев и Великов Британиев, што ся стала 15. септембра 1940 в часѣ Другой свѣтовой войны.

## Вызнам
Того дня Британия успѣшно ся оборонила од непрестанных нищивых воздушных нападох, чиненых *Нѣмецкыма воздушныма силами* (Луфтваффе) од юла по септембер 1940, по падѣ Франции. В припадѣ, кебы тот бой были выграли Нѣмцѣ, мусѣла бы Велика Британия дознати инвазию нѣмецкого войска, котре в том часѣ контроловало приставы Франции о заледво даколько миль од Ламанша. Але битву выиграли *Кральовскы воздушны силы* (RAF), побѣда котрых не лем забранила можность инвазии, але и створила условия про пережитя Великой Британии, продовжѣня войны и можность поражкы нацистичной Германии.

## Ход подѣй
В зачатку юна 1940 Германия зачала блицкриг против Франции, и 16. юна французска влада капитуловала. 18. юна 1940 в парламентѣ премьер Винстон Черчил повѣв:

2. юла Гитлер росказав приготовити на середину августа высадку морского десанта в Британии (операция *Морскый лев*). Але нѣмецке войско и флот не были готовы на таку операцию, зато было рѣшене атаковати з воздуха наростаючыма ударами, главный воздушный удар (операция Атака орла) мав быти 13 августа, а морскый десант одкласти на середину септембра. Воздушны бои вшак указали, же Англичане мають лѣпшу радиолокачну систему далекого варованя, и так не мож было их атаковати непринадѣяно. Окрем того, англицкы аеропланы были скоршы ай шиковнѣйшы, наслѣдком чого ку концю августа  Луфтваффе стратили понад 600 летадел, а  Кральовскы воздушны силы лем 260. Подля росказу Гитлера объекты бомбардованя были лем военны, але в зачатку септембра даколько бомб упали на цивилны районы Лондона, ачей нагодов. На то Британия одповѣла бомбардованьом Берлина. Розлюченый Гитлер росказав бомбардовати намѣсто военных объектох Лондон и великы городы и робити то под прикрытьом ночи. Бомбардованя тырвали 57 ночи за шором, резултатом их были тяжкый живот и смерти цивилных, але  они нияк не помогли главной задачи: зломити перевагу Британии во воздусѣ. Напротив, тото была стратегична хыба, котра помогла Британии захранити бойовый потенциал Кральовскых воздушных сил. Тото ся указало 15. септембра, коли  Нѣмцѣ попробовали дефинитивный воздушный удар, котрый мав знищити желѣзничны узлы и мосты, але нѣмецкы бомбардеры были встрѣчены и зострѣлены еще перед воздушным простором Британии. 19. септембра Гитлер росказав росформовати морску ударну групу, приготовлену про операцию *Морскый лев*. Официално было оголошено, же ся операция одкладуе до яри, але уже нигды не была планована. Война против Британии одтогды ся вела переважно субмаринами, котры блоковали морскы дорогы и приставы.

## Споминковы ославы
В сучасности во Великой Британии 15. септембра славлять як *День битвы за Британию*. В Канадѣ ославы ся одбывають в третю недѣлю септембра.

## Жерела и одказы
* 

## Референции

Катеґорія:Друга світова война
Пико-

**Пико-**, од  *piccolo - маленькый* — дѣлный префикс ку назвам единиць мѣры меджинародной системы,  котрый означать милионну од милионной часть единицѣ, або 10-12 од зачаточной единицѣ. Позначать ся додаваньом **п** ку позначцѣ единицѣ в кирилицѣ, або **p** в латинцѣ.    

Примѣр: 1 пф (пикофарада) = 10-12Ф

## Интересны факты
* Префикс зачали официално хосновати в року 1870, але до рока 1967 называли го *микромикро*, а означѣня му было:   **мкмк** (кириличне) и **µµ** (меджинародне)..
* Меншы атомы суть величины около 100 пм (гидроген — 100 пм), а молекула глутаминового кваса — 500 пм.

## Жерела и одказы
* **Деньгуб В. М., Смирнов В. Г.**: Единицы величин. Словарь-справочник. — Москва: Издательство стандартов, 1990 — 240 с.  С. 96. 
* **Прохоров А. М.** (гл. ред.): Физическая энциклопедия. — Москва: Большая Российская энциклопедия, 1992. — 672 с.  (том 3). С. 583.  

## Референции

Катеґорія:Префиксы SI
Пико (вызнамы)

**Пико** може означовати:

* Пико — префикс меджинародной системы мѣр
* Пико — остров в архипелагу Азоры.
* Пико — вулкан на едноменном островѣ.
* Пико — нѣмецкого продуцента бавковых желѣзничных моделох
Пико (фирма)

Презентация продукции PIKOна ярмарку, осень 1953

**ПИКО Шпилварен**,  *PIKO Spielwaren GmbH* — нѣмецка фирма-продуцент бавок, добывша знамости як выробник моделох и акцесуарох в области желѣзничного моделарства.

## История
Компания PIKO, основана в року1949 Хемницу, была в 1960-х аж 1980-х роках основным продуцентом товарох про желѣзнничне моделарство, дякуючи державной монополии в ГДР и економичной кооперации зоз державами-членками Рады взаемной економичной помочи, в том числѣ СССР. В року 1992 компания была приватизована и перейменована на *PIKO Spielwaren GmbH*.

PIKO продукуе моделы великостей H0 (1:87), TT (1:120) и G (1:22,5); в 1960-ы аж 1980-ы рокы продуковала тыж и великости N (1:160). По споѣню Германии PIKO успѣшно конкуруе з такыма гигантами, як Märklin, Roco и Fleischmann. PIKO находить ся в Зоннебергу.

## Одказы
* Официалный сайт выробника
* Официалный сайт продаж

## Референции

Катеґорія:Економика Германии
Катеґорія:Компании